CELEX: 32017D0388
Language: lt
Date: 1488758400000
Title: 2017 m. kovo 6 d. Komisijos sprendimas (ES) 2017/388, kuriuo patvirtinamas Jungtinės Didžiosios Britanijos ir Šiaurės Airijos Karalystės dalyvavimas įgyvendinant Reglamentą (ES) 2016/794 dėl Europos Sąjungos teisėsaugos bendradarbiavimo agentūros (Europolo)

7.3.2017   
            
            
               LT
            
            
               Europos Sąjungos oficialusis leidinys
            
            
               L 59/39
            
         KOMISIJOS SPRENDIMAS (ES) 2017/388
   2017 m. kovo 6 d.
   kuriuo patvirtinamas Jungtinės Didžiosios Britanijos ir Šiaurės Airijos Karalystės dalyvavimas įgyvendinant Reglamentą (ES) 2016/794 dėl Europos Sąjungos teisėsaugos bendradarbiavimo agentūros (Europolo)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, visų pirma į jo 4 straipsnį,
   kadangi:
   
               (1)
            
            
               2016 m. gruodžio 16 d. raštu Tarybos pirmininkui Jungtinė Karalystė pranešė norinti taikyti Europos Parlamento ir Tarybos reglamentą (ES) 2016/794 (1);
            
         
               (2)
            
            
               Jungtinė Karalystė jau dalyvauja Europolo veikloje, kaip nustatyta Tarybos sprendime 2009/371/TVR (2). Nėra konkrečių sąlygų, susijusių su Jungtinės Karalystės dalyvavimu įgyvendinant Reglamentą (ES) 2016/794, ir nėra būtina numatyti pereinamojo laikotarpio priemones;
            
         
               (3)
            
            
               todėl Jungtinės Karalystės dalyvavimas įgyvendinant Reglamentą (ES) 2016/794 turėtų būti patvirtintas;
            
         
               (4)
            
            
               kad Jungtinė Karalystė galėtų toliau dalyvauti Europolo veikloje nuo 2017 m. gegužės 1 d., kai bus pradėtas taikyti Reglamentas (ES) 2016/794, šis sprendimas turėtų įsigalioti kitą dieną po jo paskelbimo,
            
         PRIĖMĖ ŠĮ SPRENDIMĄ:
   1 straipsnis
   Jungtinės Didžiosios Britanijos ir Šiaurės Airijos Karalystės dalyvavimas įgyvendinant Reglamentą (ES) 2016/794 yra patvirtinamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. kovo 6 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).
   
      (2)  2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37).